Il-players ta' Chelsea Mason Mount u Ben Chilwell ġew iżolati mill-bqija tal-iskwadra tal-Ingilterra wara li kienu f'kuntatt dirett mal-player tal-Iskozja Billy Gilmour li rriżulta pożittiv għall-Covid-19. Fi stqarrija uffiċjali mill-kamp Ingliż intqal li dan qed iseħħ bħala prekawzzjoni u li wara li saru t-testijiet aktar kmieni llum, il-players kollha rriżultaw fin-negattiv. Iż-żewġ players mistennija jitilfu l-konfront li għada l-Ingilterra tilgħab kontra r-Repubblika Ċeka.